stanford-oval/wikipedia huggingface dataset:
רורי קאלקין
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | Off Season | ג'קסון מאיו | סרט טלוויזיה של שואוטיים |
| 2001–2002 | הג'וב (אנ') | דייבי מקניל | 2 פרקים |
| 2002 | אזור הדמדומים (אנ') | קרייג הנסן | פרק: "Azoth the Avenger Is a Friend of Mine" |
| 2003 | חוק וסדר: מדור מיוחד | ג'ו בליין | פרק: "Manic" |
| 2017–2018 | סניקי פיט (אנ') | גאווין | 2 פרקים |
| 2018 | וייקו | דייוויד ת'יבודו (אנ') | 6 פרקים |
| 2018 | קאסל | ווילי | 4 פרקים |
| 2019 | העיר על הגבעה (אנ') | קליי רואץ' | 5 פרקים |
| 2020 | The Expecting | טיילר | 9 פרקים |
| 2020 | 50 States of Fright | איידן | 2 פרקים |
| 2021 | הלסטון | ג'ואל שומאכר | פרק: "Becoming Halston" |
| 2022 | תחת נס השמיים | סמואל לפארטי | 7 פרקים |
| 2022 | Outliers | ילד | פודקאסט; 10 פרקים |
| 2023 | נחיל (אנ') | מרקוס | פרק: "Stung" |
| 2023 | מראה שחורה | קאפה | פרק: "Beyond the Sea" |
הערות שוליים

↑  Rory Culkin Biography (1989–)
↑  "Dakota Culkin, Macaulay's Sister, Dies (PHOTOS)". The Huffington Post. 11 בדצמבר 2008. נבדק ב-11 ביוני 2011. {{cite news}}:  (עזרה)
↑  Uncle Creepy (21 במאי 2010). "Just in! Possible Casting News for Scream 4". DreadCentral. אורכב מ-המקור ב-24 במאי 2010. נבדק ב-6 במאי 2020. {{cite news}}:  (עזרה)
↑  Uncle Creepy (28 במאי 2010). "Hayden Panettiere, Rory Culkin Join Scream 4". Dread Central. אורכב מ-המקור ב-1 ביוני 2010. נבדק ב-6 במאי 2020. {{cite news}}:  (עזרה)
↑  Kashner, Sam. "How Kieran Culkin Survived Childhood and Made Peace with the Family Profession". HWD. נבדק ב-2018-12-05.
| --- | --- |
בקרת זהויות :  NLI: 987007431869805171  BnF: cb150172338 (data)  GND: 143755447  ISNI: 0000 0001 1625 4361  LCCN: no2001058885  MusicBrainz: e2915c1b-cdf3-4200-9e0c-c757c99b4825  NKC: xx0156957  NTA: 283002352  SUDOC: 162333366  VIAF: 39655970   WorldCat (עם VIAF): 39655970
ולטר אופר

| --- | --- |

 לידה:  22 ביולי 1876 הוקסווגן, הרפובליקה הפדרלית של גרמניה 
 פטירה:  2 באוגוסט 1936 (בגיל 60) סנטה פה, ארצות הברית 
 מקום לימודים:  בית הספר לאמנות של מכון שיקגו 
 
ולטר אופר (באנגלית: Walter Ufer ‏;  22 ביולי 1876 – 2 באוגוסט 1936) היה אמן אמריקאי מטאוס, ניו מקסיקו. יצירתיו הבולטות ביותר מתמקדות בסצנות החיים של האינדיאנים, במיוחד הפואבלו.
ביוגרפיה וקריירה

אופר נולד בגרמניה ועבר עם משפחתו ללואיוויל שבקנטקי בשנת 1880 שם גדל. לאחר התמחות כליתוגרף, הוא נסע לאירופה. כמו רבים מחבריו האמנים הקשורים לקהילה הגרמנית-אמריקאית של אינדיאנפוליס, הוא נסע לגרמניה ללמוד. הוא התאמן בהמבורג ובדרזדן. כשחזר לאמריקה, עבד כמדפיס בשיקגו ולימד בבית ספר, ולאחר מכן לקח שיעורים באמנות. הוא חזר למינכן בשנת 1911 להמשך לימודו כאמן. עם שובו לארצות הברית, נסע לטאוס בשנת 1914. שם הפך לאחד מעשרת אמני טאוס. בשנת 1917 חזר לשיקגו, לאקדמיה לאמנויות יפות.
בנוסף לאמנות שלו, אופר ידוע בפעילות החברתית שלו. הוא עזר לקורבנות מגפת השפעת בשנת 1918 שטופלה בבית הספר המקומי ואסף כסף עבור כורים בשביתה בניו מקסיקו. הוא היה גם חבר בארגון עובדי התעשייה וחסיד של לאון טרוצקי.
אופר מת מדלקת התוספתן. אפרו פוזר בנחל ליד ביתו בטאוס.
יצירה

בשנות העשרים זכתה עבודתו של אופר להצלחה מסחרית. הוא הפך לחבר באקדמיה הלאומית לעיצוב. ציוריו של אופר בניו מקסיקו מאופיינים בסצנות ז'אנר של החיים האינדיאנים ונופים. אחד הדוגמנים האהובים עליו ביותר היה אינדיאני בשם ג'ים מירבל. מוזיאונים המחזיקים ביצירתו כוללים את המכון לאמנות בשיקגו, המוזיאון לאמנויות יפות, יוסטון, מוזיאון ניו מקסיקו לאמנות, מוזיאון טאוס לאמנות ומוזיאון אינדיאנפוליס לאמנות.
הערות שוליים

1 2  Dearinger, David B. (2004). Paintings and Sculpture in the Collection of the National Academy of Design Volume I, 1826-1925. New York: Hudson Hills Press. p. 546
↑  Eldredge, Charles, et al. (1986). Art in New Mexico 1900-1945: Paths to Taos and Santa Fe. Washington, DC: National Museum of American Art with Abbeville Press. p. 208.
↑  Nelson, Mary Carroll (1980). The Legendary Artists of Taos. New York: Watson-Guptill. p. 76
↑  Nelson, Mary Carroll (1980). The Legendary Artists of Taos. New York: Watson-Guptill. p. 80
↑  "Across An Arroyo"
| --- | --- |
בקרת זהויות :  GND: 124234259  ISNI: 0000 0000 6679 8108  LCCN: nr90010281  RKD: 78673  SNAC: w66t0wtg  SUDOC: 191742929  ULAN: 500001444  VIAF: 3400059   WorldCat (עם VIAF): 3400059
גיי-פור-פיי

בדרנים, כמו וילג' פיפל (אריק אנזאלון בתמונה), מרוויחים מכך שמוצגים כאישיות פנטזית סטריאוטיפית.
גיי-פור-פיי (באנגלית: Gay-for-pay; מילולית: גיי בתשלום) הוא כינוי לשחקנים, שחקני פורנו או עובדי מין שמזדהים כהטרוסקסואלים, אך מקבלים שכר עבור פעולה או ביצוע מנהגי התרבות ההומוסקסואלית באופן מקצועי. המונח חל גם על מקצועות אחרים ואף על חברות שמנסות לפנות לדמוגרפיה הומוסקסואלית. הסטיגמה של להיות הומוסקסואל נשחקה בהתמדה מאז שמהומות סטונוול החלו את התנועה המודרנית לזכויות הומואים בארצות הברית ב-1969. במהלך שנות ה-90 של המאה ה-20, שחקני הקולנוע והטלוויזיה היו מוכנים יותר להציג הומוסקסואליות, מפני שהאיום בתגובות הנגד פחת, וההכרה בהומואים ובלסביות גדלה.
בתעשיית הפורנוגרפיה הגאה, שמשתמשת בשחקני פורנו חובבנים, כמו כן בשחקנים מקצועיים, גיי-פור-פיי מתייחס לשחקנים המזדהים כסטרייטים אך עוסקים בפעילות מינית הומוסקסואלית, תמורת כסף או רווח מיני. חלק מהשחקנים, שמגדירים את עצמם כהומואים או כביסקסואלים, ישווקו כסטרייטים בשביל לפנות ל-”פיתוי הבלתי-ניתן להשגה”, מאחר שגברים סטרייטים (או אלו שיצאו לאחרונה) הם, בדרך כלל, לא ביצעו יחסים מיניים עם גברים אחרים. החוקרת והסופרת האמריקאית, קמיל פאליה, אמרה כי ”פיתוי של חתיכים סטרייטים הוא מוטיב ארוטי ביותר בפורנו הומואי”. גם האנתרופולוג האמריקאי, ויליאם ליפ (אנ'), אמר באופן דומה כי: ”כמו ברוב המסגרות הגבריות ההומואיות, הצעירים, בעלי השרירים והלא-מוכרים, יותר מבוקשים.”
בפורנוגרפיה

בסרטים פורנוגרפיים הומוסקסואליים, שחקנים שמזדהים כסטרייטים, אך מבצעים מעשים מיניים מפורשים עם גברים אחרים, אינם נתקלים באותה סטיגמה כמו עמיתיהם למשחק המרכזי שלהם, ואכן יכולים לעלות במהירות להיות שחקני פורנו מובלטים. שחקנים אלו מגלמים, לעיתים קרובות, את התפקיד האקטיבי. עם זאת, הם לא תמיד לוקחים את התפקיד האקטיבי, כמו קריסטן ביורן (אנ'), ומספר שחקני פורו מ-BelAmi (אנ'). במקרים מסוימים, שחקן פורנו סטרייט יעבוד גם בפורנו סרייטי וגם בפורנו הומוסקסואלי, בעיקר בשביל שהקריירה שלהם תגדל.
מאחר שיש גברים הומוסקסואליים שרואים בגברים הטרוסקסואליים אובייקטים של פנטזיה מינית, חלק ממפיקי הפורנו ההומואי השתמשו בשחקנים הטרוסקסואלים, בעיקר בשביל להגדיל את המכירות ואת פרסומו של המוצר. יתר על כן, גברים הומוסקסואליים או ביסקסואליים רבים, שמככבים בסרטי פורנו הומואי, עשויים להיות מזוהים כהטרוסקסואלים, מסיבות אישיות או מקצועיות.
ישנם שחקנים סטרייטים, שהתחילו לפעול מיד בפורנו הומואי, רק בשביל שיאשימו אותם בהיותם הומואים, כאשר אחרים הוצגו כמאוננים לבד, או כמציגים את שריריהם. סולם השכר והפרופיל הגבוה יותר בהפקה מוביל לרוב לסצנות קבוצתיות בהן שחקן סטרייטי משחק בתפקיד האקטיבי. לאחר מכן, יחפשו שחקן פורנו אקטיבי, שישחק בתפקיד הפסיבי, ולעיתים קרובות, מתייחסים לכך כאירוע בולט או אפילו להוצאת סרט פורנו.
בפורנוגרפיה > מוטיבציה

בדרך כלל, שחקני פורנו מקבלים יותר שכר עבור עבודות הומוסקסואליות, מאשר עבודות הטרוסקסואליות. ישנן גם יותר הזדמנויות להפוך ל-"כוכב" בפורנו הומואי, מאשר בפורנוגרפיה סטרייטית, שבה תשומת הלב מופנית יותר אל הנשים.
עובדי מין

בתעשיית עובדי המין, המונח מיושם על אנשים סטרייטים, כולל עובדי זנות גברית, שיש להם מגע מיני או סצנות עם לקוח או עובד מיני אחר מאותו המין. אף על פי שלעיתים קרובות, מגע מיני מעורב בסצנות מין או סצנות סולו (כמו אוננות), או אפילו סצנת BDSM, לגירוי הלקוח יכולים להתרחש. עוררות מינית ללא מגע מיני ישיר עשויה להתרחש גם באמצעות עבודת שרירים. כמו בעבודות פורנו, זהות הומוסקסואלית אינו דבר הכרחי בשביל להרוויח כסף מלקוחות ומצרכנים הומואים.
רקדני גו-גו

הופעתו הראשון של רקדני הגו-גו היה בשנות ה-60 של המאה ה-20. ברים שהופעו רקדני גו-גו נקראו "ברי גו-גו". רקדני גו-גו הופיעו בגיי ברים ב-1965–1968. לאחר מכן, הופתעם של רקדני גו-גו בגיי ברים הופחתה, עד לתחייה מחדש בסוף שנות ה-80 של המאה ה-20, כאשר ריקודי גו-גו נהפכו שוב לאופנתיים (ונשארו כך מאז). "רקדני גו-גו" המופיעים במועדוני לילה, מסיבות מיוחדות, סירקואיט פארטי או ריקודי רייב. במסיבות דיסקו גדולות ובמועדונים הומוסקסואליים, לעיתים קרובות, ישנם רקדני גו-גו שמאפשרים לפטרונים לגעת ולשפשף בהם, אך רק בשביל לקבל טיפים. הופעה של רקדני גו-גו בגיי ברים, נפוץ בתאילנד, ובמספרים ערים בארצות הברית, כמו למשל ניו יורק ולוס אנג'לס. יש אלו המבקרים את הנוהג להעסיק רקדני גו-גו סטרייטים שיופיעו באופן ארוטי לקהל הומו, גם כאשר מופיעים רקדני גו-גו הומוסקסואליים.
בקולנוע וטלוויזיה

הקהילה הגאה הביעה חשש מהשימוש בשחקנים סטרייטים לגלם דמויות הומוסקסואליות, כמו כן גם מסטרייטוושינג. הדבר קורה במספר סרטים ותוכניות טלוויזיה, וביניהם: קרא לי בשמך (ארמי האמר וטימותי שאלאמה), הר ברוקבק (הית' לדג'ר, ג'ייק ג'ילנהול), משפחה מודרנית (אריק סטונסטריט), פילדלפיה (טום הנקס), טרומן קפוטה (פיליפ סימור הופמן) ו-מילק (שון פן).
בקולנוע ובטלוויזיה, "הוורדת פנים" הוא השימוש בשחקנים סטרייטים לגלם דמויות להט"ביות. אנה קינג, מהמגזין Time Out, השוותה בין "הוורדת פנים" לבין השחרת פנים. הקהילה הגאה עלתה דאגה מהסרט ברונו, בו שחקן סטרייט (סשה ברון כהן) מגלם בתפקיד ההומוסקסואל כדי "... לעשות כיף לקהילה הקווירית." דניס לים קובע כי תיאורי הומואים בסרטי המיינסטרים כוללים, בדרך כלל, את "הבדיחה ההומוסקסואלית". הבדיחה, שבה מתוארים אנשים להט"בים דרך הומור, מתארת גברים הומוסקסואליים באופן רציני כ-”דייזי, פיה, נונס, אמנון, [או] סוויש”, או לחלופין, מראים אישה לסבית כבוצ'ה. הבדיחה, לפעמים, מייצרת פאניקה מוסרית מהומוסקסואליות ומלסביות, בשל פחדיהם של סטרייטים מחוויה מינית מצד הומואים, ביסקסואלים ולסביות. בין הסרטים שמראים את הבדיחה הוא הסרט שוטטות (אנ') של ויליאם פרידקין, שקישר גברים הומואים למבצעי רצח. "הוורדת פנים" שונה מסטרייטוושינג, בכך שהוא אינו מוחק דמויות ונושאים להט"בים בסיפורי קולנוע וטלוויזיה.
"הוורדת פנים" בפרסומות בטלוויזיה הושווה גם להשחרת פנים. בדומה לאופן בו הופיע השחרת פנים במאה ה-19, "הוורדת פנים" גרם ליצירת סטריאוטיפים על להט"בים בחברה, והציגה "תרבות להט"בית כנחותה, בלתי הולמת ומגוחכת". "הוורדת פנים" הוא גם ”הז'אנר ההרסני ביותר של פרסומות קוויריות”, שכן הן מחזקות, על ידי מניפולציה חברתית, את הסטנדרטים ההטרונורמטיבים, ויוצרות סטיגמות על זהויות קוויריות.
חלק מפרסומות הטלוויזיה, שמכילות "הוורדת פנים", מתארות גברים זקנים, שעירים לבושים דראג, ולועגת על נשים טרנסיות ומציגה תיאור סטיגמטי של טרנסים. פרסומת הבירה "Clown", של באד לייט, מ-2003, תיארה עיוות של גברים הומוסקסואליים, על ידי הצגת גבר בתלבושת ליצן שנראה כאילו שותה בירה מפי הטבעת שלו, כפי ש-”פטרוני הבר מסתכלים... בשאט נפש”. הפרסומת "Chest hair", של מותג חטיפי השוקולד, "סניקרס", מ-2007, הראתה שני גברים אוכלים את אותו החטיף, ואז בטעות מתנשקים כשהם אוכלים את כל החטיף, מה שגורם להם לצרוח ולקרוע את שיער החזה, כלומר אם שני גברים מתנשקים, עליהם "להוכיח" את גבריותם עם "התנהגות יתר-גברית" שגורמת לכאב. הפרסומת רמזה לכך ש-”עדיף לפגוע בעצמי באופן פיזי מאשר להזדהות כהומו.”
גארי נון, מהעיתון היומי הבריטי, הגרדיאן, ציין כי גדל כילד בארון, ואמר כי אמנם הוא מבין את רצונותיהם של להט"בים ”לתקן את האיזון [של] שחקנים הומואים שנאמרו להם על ידי הוליווד להישאר בארון אם הם רוצים לשחק תפקיד סטרייטי, [כאשר לגברים לבנים וסטרייטים היה יותר כוח והשפעה וגישה להגיע למקומות עבודה טובים יותר מאנשים אחרים], ולדרוש שרק שחקנים הומואים ימלאו תפקידים הומוסקסואליים היא לא הדרך לתקן את האי-שוויון.” הוא מאמין כי ”בעולם שבו השחקנים ההומוסקסואליים עדיין נמנעים מתפקידים סטרייטים, זה רק יביא לתצוגה מדויקת של שחקנים הומואים - הדבר שהם לא רוצים להיות מיוצגים. שחקנים הומואים רוצים מגוון תפקידים, בדיוק כמו ששחקנים סטרייטים עושים.”
בתרבות פופולרית

The Fluffer (אנ'), סרט על שחקן בדיוני גיי-פור-פיי בדיוני
בעונה ה-25 של ה-The Real World (אנ'), הוצג דסטין זיטו, שחקן גיי-פור-פיי לשעבר
סטרייט-פור-פיי

סטרייט-פור-פיי (באנגלית: Straight-for-pay) הוא מונח שנגזר מ-"גיי-פור-פיי", והוא מתאר גברים הומוסקסואליים שמקיימים יחסי מין עם נשים בתשלום. המונח הוטבע לראשונה בתיאור הסרט הפורנוגרפי, Shifting Gears: A Bisexual Transmission (אנ'), עקב הצגת כוכבי הפורנו ההומואי, קמרון מרשל ובלייק ריילי, בסצנות הטרוסקסואליות.. ארפד ספג ביקורת רבה על קיום הסצנה באתר Straight Guys for Gay Eyes ‏(SG4GE). מנהל החברה של SG4GE, ג'ייק קרוז, הגן על הסצנה ואמר שהסצנה היא ”רעיון מנצח [לתאר] גבר גאה גברי שחוקר יחסי מין”, וכי ”תמיד אהבתי לדחוף גבולות וללחוץ על כפתורים בעבודתי.”
באוגוסט 2018, אתר הפורנו ההומואי, Men.com (אנ'), פרסם את הסצנה הפורנו הביסקסואלית הראשונה של האתר, "The Challenge". ארד ווינווין, כוכב הסצנה, שמזהה את עצמו כהומו, התמודד עם תגובת נגד מצד מעריצי האתר, כאשר חלק מהם האשימו אותו כסטרייט כמה מעריצים האשימו אותו שהוא סטרייט או כמישהו שעבר טיפול המרה להטרוסקסואל או לביסקסואל. ווינווין אמר לאתר הגאה, Str8UpGayPorn כי: ”אני גבר הומו... זו הייתה רק עבודה, וזהו. לא אישי. עבדתי, וזה היה כמו כל סצנה אחרת שעשיתי.”
ראו גם

סטרייטוושינג
המודל של קאס
ארון (להט"ב)
הכחשה
הומופוביה
זנות גברית
מדבר סין (אתר מקראי)

מפה של אזור מדבר סין
בתקופת יציאת מצרים, מדבר סין היה התחנה השמינית במסלול הנדידה של בני ישראל.
מיקומו של האתר מזוהה באזור החוף המזרחי של מפרץ סואץ. לפי המקרא, מדבר סין תַָּחוּם בין הים לבין אזור הר סיני. חוקרי המקרא מזהים את מדבר סין במישור מרחא (Markha).
ג'יימס הופמאיר, בספרו "ישראל הקדום בסיני", נותן פרטים נוספים על מדבר סין הן מהבחינה ההיסטורית והן מהבחינה הגאוגרפית.
חוקר המקרא, יואל אליצור, מצדד גם-כן בתיאוריה של זיהוי מדבר סין בחלקו הדרומי של סיני.
וַיִּסְְעוּ מִיַּם-סוּף וַיַּחֲנוּ בְּמִדְבַּר-סִין
מחקר ארכאולוגי

למרות הקושי לזהות את המיקומים המדויקים של תחנות הנדידה בסיני, נערכו סקרים ארכאולוגיים. לדוגמה, בשנת 2001, נערך מחקר ארכאולוגי על-ידי אוניברסיטת טורונטו הקנדית. הארכאולוגים זיהו את מישור מרחא, כדרך מעבר עתיקה מתקופת הפרעונים.
לקריאה נוספת

Edward Palmer, The desert of the exodus, London, 1871
James Hoffmeier, Ancient Israel in Sinai, Oxford University Press, 2005
Yoel Elitzur, The wilderness of Paran, Etzion Org, 2015
הערות שוליים

↑  ספר במדבר, פרק ל"ג, פסוק י"א
↑  pharaonic ventures into south sinai
| 0 | 1 | 2 |
| --- | --- | --- |
| קודמת: ים סוף | נדודי בני ישראל במדבר | הבאה: דפקה |
ג'ון האוזר

| --- | --- |

 לידה:  30 בינואר 1859 סינסינטי, ארצות הברית 
 פטירה:  6 באוקטובר 1913 (בגיל 54) סינסינטי, ארצות הברית 
 מקום לימודים:  האקדמיה לאמנות יפה, מינכן 
 johnhauserproject.com
 
ג'ון האוזר (באנגלית: John Hauser‏;  30 בינואר 1859 – 6 באוקטובר 1913) היה צייר אמריקאי, הידוע בעיקר בזכות דיוקנאותיו של הילידים האמריקאים ותיאורים של היבטים שונים בחייהם. עבר הכשרה אקדמית בבתי ספר לאמנות באירופה, כולל האקדמיה המלכותית לאמנויות יפות במינכן. בארצות הברית הוא הוקסם מאינדיאנים בדרום מערב והמערב, אותם צייר במשך כל חייו. בשנת 1893 נסע עם האמן האמריקני ג'וזף הנרי שארפ לטאוס, ניו מקסיקו ואזורים אחרים במדינות הסמוכות לה.
ביוגרפיה > ראשית חייו

בנם של מהגרים גרמנים, האוזר נולד בסינסינטי, אוהיו, שם שהה כל חייו. את השכלתו המוקדמת הוא קיבל במערכת בתי הספר הציבוריים של סינסינטי, ולמד רישום במכון באוהיו.
בשנת 1873 הוא נרשם לבית הספר לעיצוב מקמיקן, שם למד אצל תומאס סאטרווייט נובל. האוזר למד לראשונה באירופה בשנת 1880, כשנסע למינכן, שם למד באקדמיה המלכותית לאמנויות יפות. באותה שנה הוא השלים את הציור המתועד הראשון שלו, דיוקן של הגשש האינדיאני המפורסם "לורד בולטימור".
בשנת 1883 הוא הפך לחבר במחלקת הרישום בבתי הספר הציבוריים של סינסינטי, תפקיד אותו מילא עד שפרש בשנת 1885 כדי להפליג לאירופה.
ביוגרפיה > אירופה

בשנת 1885, בחברתו של אמן אחר מסינסינטי, ג'וזף הנרי שארפ, הוא הפליג לגרמניה, ונרשם לאקדמיה המלכותית לאמנויות יפות במינכן. לאחר סיום התוכנית המשיך האוזר את לימודיו בפריז ובדיסלדורף. הוא חזר למינכן ללימודים נוספים.
ביוגרפיה > חזרה לארצות הברית

עם שובו לסינסינטי החל האוזר לבסס את המוניטין שלו כאמן. בשנת 1890 הוא הפך לאחד מהחברים הראשונים של מועדון האמנות של סינסינטי. בשנת 1891 ערך את סיורו הראשון באריזונה ובניו מקסיקו, מה שהיווה השראה להתעניינותו בציור הילידים האמריקאים. בשנת 1893 נסע עם ג'ון הנרי שארפ לניו מקסיקו ואזורים אחרים בדרום מערב.  הייתה לו משיכה כל החיים לילידים האמריקאים והמערב. לאחר מכן נסע לאריזונה, ניו מקסיקו, קולורדו, נברסקה, איווה ודרום דקוטה בכל הזדמנות עד שנת 1908.
ביוגרפיה > נישואין ומשפחה

ב־8 ביולי 1896 התחתן האוזר עם מיני בולץ. לא היו להם ילדים. מיני נסעה איתו לעיתים קרובות, ובשנת 1901 אומצו ג'ון ומיני על ידי עם הסיו,  שנתנו להם בשפתם שמות חדשים. ג'ון ומיני האוזר בילו זמן ניכר בשמורת פיין רידג', שם גרו באוהל על אדמות סיו במשך שישה חודשים בשנה בין 1901 ל -1905. בני הזוג בנו בית באזור קליפטון בסינסינטי בשנת 1904.
קריירה

האוזר צייר מאות דיוקנאות של אינדיאנים, הדיוק הריאליסטי משתקף בדיוקנאות, וגם ציורי סצנות מהחיים שלהם. ציוריו נחשבים לחשובים במיוחד בפרטיהם האותנטיים. הוא הפיק ציורים רבים המספרים סיפור, כולל הבד המתועד הגדול ביותר שלו, שנמצא כעת באוסף בתי הספר הציבוריים של סינסינטי, המתאר את "התקדמות הציוויליזציה".
הערות שוליים

↑  Forrest Fenn, Teepee Smoke: A New Look into the Life and Work of Joseph Henry Sharp, Santa Fe: One Horse Land And Cattle Co., 2007
↑  Dawdy, Doris Ostrander (1974). Artists of the American West: A Biographical Dictionary. Chicago: The Sage Press Inc. p. 109
| --- | --- |
בקרת זהויות :  ISNI: 0000 0001 1953 1969  LCCN: no2011076771  RKD: 86948  SNAC: w67d6nzt  ULAN: 500092072  VIAF: 96354223   WorldCat (עם VIAF): 96354223
When Doves Cry

When Doves Cry הוא סינגל של המוזיקאי האמריקאי פרינס. השיר יצא לאור ב-16 במאי 1984, כסינגל המוביל מתוך אלבום האולפן השישי של פרינס ופסקול הסרט הנושא את אותו השם, Purple Rain, על ידי חברת התקליטים וורנר רקורדס.
רקע וכתיבה

פרינס כתב והלחין את "When Doves Cry" אחרי שכל שאר הרצועות באלבום Purple Rain כבר הושלמו. בנוסף לסיפוק קולות, הוא ניגן על כל הכלים בשיר. המרקם של השיר הוא חד להפליא. בשיר אין בייס ליין (אנ'), דבר יוצא דופן עבור שיר דאנס משנות ה-80 של המאה ה-20; פרינס אמר כי במקור היה בייס ליין, אך לאחר שיחה עם הזמרת ג'יל ג'ונס (אנ'), הוא החליט שהשיר היה קונבנציונלי מדי כשכלל אותו. השיר כולל מבוא לסולו גיטרה ומכונת תופים של Linn LM-1, ואחריו קול ווטרלי. אחרי המילים, יש סולו נוסף, ארוך יותר, לגיטרה וסינתיסייזר. השיר מסתיים בקטע מקלדת אלקטרונית בהשראת מוזיקה קלאסית המגובה על ידי סולו של סינתיסייזר אחר. הקלידן מאט פינק גילה בשנת 2014 כי סולו הסינתיסייזר הוקלט על ידי פרינס בחצי מהירות ובאוקטבה נמוכה יותר כנגד מסלול גיבוי של חצי מהירות, ואז מיהר ליצור את הגרסה הסופית. פינק הוטל אז ללמוד ולבצע את הסולו במהירות האלבום.
בגרסאות הרדיו, או שהשיר מתפוגג עם התחלת הסולו הארוך של הגיטרה והסינתיסייזר, או שהסולו מתבטל לחלוטין והשיר מדלג עד סוף ההרמוניה של פרינס.
במהלך הופעות חיות לשיר ב-Purple Rain Tour (אנ'), הוסיף נגן הבס של פרינס בראון מארק (אנ') בייס ליין לשיר, כמו גם לשירים אחרים ללא בייס ליין.
השיר הוא בסולם של לה מינור.
קבלה

השיר הגיע למקום הראשון במצעד הבילבורד הוט 100 ושהה בו במשך חמישה שבועות, בין התאריכים 7 ביולי 1984 ל-4 באוגוסט 1984, ומנע מ-"Dancing in the Dark" של ברוס ספרינגסטין להגיע למקום הראשון. השיר נבחר לסינגל הטוב ביותר של השנה בסקר המבקרים "Pazz & Jop" של וילג' ווייס. מגזין בילבורד דירג אותו כשיר המצליח ביותר ב-1984 בדירוג סוף השנה שלו. ב-2016, לאחר מותו של פרינס, "When Doves Cry" נכנס מחדש לבילבורד הוט 100 במקום ה-20, והגיע בשיאו למקום השמיני.
הבי סייד של הסינגל היה "17 Days", שהיה מיועד במקור לאלבום של שלישיית אפולוניה 6 (אנ') הנושא את שמן. סינגל בגודל 12 אינץ' שהוצא בבריטניה כלל את "17 Days" ושתי רצועות מאלבומו הקודם של פרינס, 1999: הרצועה הנושאת את שמו ו-"D.M.S.R.‎". הבי-סייד של הסינגל, שנקרא בשמו המלא "17 Days (the rain will come down, then U will have 2 choose, if U believe, look 2 the dawn and U shall never lose)", הוא הבי-סייד בעל השם הארוך ביותר של סינגל שהגיע למקום הראשון במצעד הבילבורד הוט 100, עם 85 אותיות או מספרים.
"When Doves Cry" הפך לאחד משירי ההיכר של פרינס. מגזין ספין (אנ') דירג את השיר כשיר השישי הטוב ביותר בכל הזמנים. מגזין רולינג סטון דירג אותו במקום ה-52 ברשימת 500 השירים הגדולים בכל הזמנים (השיר המדורג במקום השני הגבוה ביותר מבין שירי שנות ה-80). בשנת 2006, דורג השיר במקום החמישי ברשימת "100 השירים הגדולים ביותר בשנות ה-80" של VH1.
לפי אתר Acclaimed Music (אנ'), זהו השיר ה-31 המהולל ביותר בתולדות המוזיקה הפופולרית.
השיר סומפל בלהיט של אם סי האמר משנת 1990, "Pray", אחד הסימפולים הבודדים לשיריו של פרינס שאושרו באופן חוקי על ידו.
וידאו קליפ

הווידאו קליפ, בבימויו של פרינס עצמו, יצא ל-MTV ביוני 1984. הוא נפתח עם יונים לבנות המגיחות מדלתות כפולות כדי לחשוף את פרינס באמבטיה. הוא כולל גם סצנות מהסרט Purple Rain, שביניהן צילומים של להקת הרבולושן של פרינס מופיעים ורוקדים בחדר לבן. החלק האחרון של הקליפ משלב מסגרת שיקוף של החצי השמאלי של התמונה, ויוצר אפקט כפול. הקליפ היה מועמד לקטגוריית הכוריאוגרפיה הטובה ביותר בטקס פרסי הווידאו קליפים של MTV לשנת 1985. הקליפ עורר מחלוקת בקרב מנהלי הרשת, שחשבו שאופיו המיני גס מדי לטלוויזיה.
רשימת השמעה > סינגל 7-אינץ': Paisley Park /‏ 0-20170 (ארצות הברית)

"When Doves Cry"‏ – 3:47
"17 Days (The rain will come down, then U will have 2 choose. If U believe, look 2 the dawn and U shall never lose.)"‏ – 3:54
רשימת השמעה > סינגל 12-אינץ': האחים וורנר / W9286T (בריטניה)

"When Doves Cry"‏ – 5:52
"17 Days (The rain will come down, then U will have 2 choose. If U believe, look 2 the dawn and U shall never lose.)"‏ – 3:54
"1999" – 6:22
"D.M.S.R.‎"‏ – 8:05
חבילת 2×12"
רשימת השמעה > תקליטור סינגל 1989

"When Doves Cry"
"Purple Rain" (גרסת אלבום)
מיקומי שיא

|   ‏‏‏  מצעדים ודירוגים (1984)> מדינה |   ‏‏‏  מצעדים ודירוגים (1984)> מצעד |   ‏‏‏  מצעדים ודירוגים (1984)> מיקום שיא |   ‏‏‏  מצעדים ודירוגים (1984)>  |
| --- | --- | --- | --- |
|  אוסטריה | Ö3 אוסטריה טופ 40‏ | 19 |  |
|  אוסטרליה | מצעד הסינגלים האוסטרלי | 1 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד שירי הדאנס קלאב | 1 |  |
|  ארצות הברית | קאש בוקס | 1 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 4 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 2 |  |
|  פלנדריה | אולטראטופ 50 | 6 |  |
|  צרפת | SNEP | 32 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 18 |  |
|  שווייץ | המצעד השווייצרי | 17 |  |
|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 59 |  |
|  אוסטרליה | מצעד הסינגלים האוסטרלי | 11 |  |
|  אירלנד | מצעד הסינגלים האירי | 69 |  |
|  ארצות הברית | בילבורד הוט 100 | 8 |  |
|  ארצות הברית | מצעד שירי ה-R&B/היפ-הופ | 5 |  |
|  ארצות הברית | מצעד שירי הרוק & האלטרנטיביים | 2 |  |
|  גרמניה | GfK – טופ 100 | 49 |  |
|  הממלכה המאוחדת | מצעד הסינגלים הבריטי | 26 |  |
|  ניו זילנד | המצעד הניו זילנדי הרשמי | 35 |  |
|  ספרד | PROMUSICAE | 35 |  |
|  סקוטלנד | מצעד הסינגלים הסקוטי | 10 |  |
|  פלנדריה | אולטראטופ 50 | 2 |  |
|  צרפת | SNEP | 11 |  |
|  קנדה | קנדה הוט 100 | 29 |  |
|  שווייץ | המצעד השווייצרי | 34 |  |
|   ‏‏‏  מצעדי סוף שנה (1984)> מדינה |   ‏‏‏  מצעדי סוף שנה (1984)> מצעד |   ‏‏‏  מצעדי סוף שנה (1984)> מיקום שיא |   ‏‏‏  מצעדי סוף שנה (1984)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ הופ | 1 |  |
|  הולנד | מצעד 40 הסינגלים ההולנדיים | 35 |  |
|  ניו זילנד | המצעד הניו זילנדי הרשמי | 15 |  |
|  פלנדריה | אולטראטופ 50 | 39 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הרוק | 24 |  |
|   ‏‏‏  מצעדי כל הזמנים (2018)> מדינה |   ‏‏‏  מצעדי כל הזמנים (2018)> מצעד |   ‏‏‏  מצעדי כל הזמנים (2018)> מיקום שיא |   ‏‏‏  מצעדי כל הזמנים (2018)>  |
| --- | --- | --- | --- |
|  ארצות הברית | בילבורד הוט 100 | 123 |  |
נתוני מכירות

| מקום | תארים | מכירות |
| --- | --- | --- |
| ניו זילנד (RMNZ) | זהב | 10,000 |
| בריטניה (BPI) | זהב | 578,000 |
| ארצות הברית (RIAA) | פלטינה (פיזי) | 2,000,000 (פיזי) 1,583,666 (דיגיטלי) |